ಸುಂದರಾಂಗ ಜಾಣ (ಚಲನಚಿತ್ರ)

***ಸುಂದರಾಂಗ ಜಾಣ*** ೨೦೧೬ರ ಕನ್ನಡ ಭಾಷೆಯ ರೊಮ್ಯಾಂಟಿಕ್ ಹಾಸ್ಯ ಚಲನಚಿತ್ರವಾಗಿದ್ದು, ರಮೇಶ್ ಅರವಿಂದ್ ನಿರ್ದೇಶಿಸಿದ್ದಾರೆ ಮತ್ತು ರಾಕ್‌ಲೈನ್ ಎಂಟರ್‌ಟೈನ್‌ಮೆಂಟ್ಸ್ ಪ್ರೈವೇಟ್ ಲಿಮಿಟೆಡ್ ಮತ್ತು ಜಿಎ2 ಪಿಕ್ಚರ್ಸ್ ಅಡಿಯಲ್ಲಿ ರಾಕ್‌ಲೈನ್ ವೆಂಕಟೇಶ್ ಮತ್ತು ಅಲ್ಲು ಅರವಿಂದ್ ನಿರ್ಮಿಸಿದ್ದಾರೆ. ಇದು ೨೦೧೫ರ ತೆಲುಗು ಚಿತ್ರ *ಭಲೇ ಭಲೇ ಮಗಾಡಿವೋಯ್* ನ ರಿಮೇಕ್ ಆಗಿದ್ದು, ಚಿತ್ರದಲ್ಲಿ ಗಣೇಶ್ ಮತ್ತು ಶಾನ್ವಿ ಶ್ರೀವಾಸ್ತವ್ ಪ್ರಮುಖ ಪಾತ್ರಗಳಲ್ಲಿ ನಟಿಸಿದ್ದಾರೆ. ದೇವರಾಜ್, ರಂಗಾಯಣ ರಘು, ರವಿಶಂಕರ್ ಗೌಡ ಮತ್ತು ವಸಿಷ್ಟ ಎನ್. ಸಿಂಹ ಪೋಷಕ ಪಾತ್ರಗಳಲ್ಲಿ ಕಾಣಿಸಿಕೊಂಡಿದ್ದಾರೆ. ಚಿತ್ರದ ಶೀರ್ಷಿಕೆಯನ್ನು ೧೯೭೦ರ ಕನ್ನಡ ಚಲನಚಿತ್ರ *ಸಂಶಯ ಫಲ*ದಿಂದ ಅದೇ ಶೀರ್ಷಿಕೆಯ ಹಾಡಿನಿಂದ ತೆಗೆದುಕೊಳ್ಳಲಾಗಿದೆ.

ಚಿತ್ರಕ್ಕೆ ಮೊದಲು *ಗಂಡು ಎಂದರೆ ಗಂಡು* ಎಂದು ಹೆಸರಿಡಲಾಗಿತ್ತು, ಆದರೆ ನಂತರ *ಸುಂದರಾಂಗ ಜಾಣ* ಎಂದು ಮರುನಾಮಕರಣ ಮಾಡಲಾಯಿತು. ೨೫ ಫೆಬ್ರವರಿ ೨೦೧೬ ರಂದು ಚಿತ್ರೀಕರಣ ಪ್ರಾರಂಭವಾಯಿತು.

## ಕಥಾವಸ್ತು 
ಲಕ್ಷ್ಮಣ್ ಪ್ರಸಾದ್ ಅಲಿಯಾಸ್ ಲಕ್ಕಿ, ಮರೆವು ಮತ್ತು ಚಂಚಲ ಮನಸ್ಸಿನ ಸಮಸ್ಯೆ ಇರುವ ಸಸ್ಯಶಾಸ್ತ್ರಜ್ಞ. ಲಕ್ಕಿಯ ತಂದೆ ಆಂಜನೇಯ ಪ್ರಸಾದ್ ಸೆಕ್ಯುರಿಟಿ ಕಂಪನಿಯನ್ನು ನಡೆಸುತ್ತಿರುವ ಪಾಂಡುರಂಗ ರಾವ್ ಅವರ ಮಗಳೊಂದಿಗೆ ಮದುವೆಯನ್ನು ಏರ್ಪಡಿಸುತ್ತಾರೆ. ಲಕ್ಕಿಯ ಮಾನಸಿಕ ಸ್ಥಿತಿಯ ಬಗ್ಗೆ ತಿಳಿದ ನಂತರ ರಾವ್ ಶೀಘ್ರದಲ್ಲೇ ಈ ಸಂಬಂಧನ್ನು ಮುರಿದು, ಮತ್ತೆ ಕಾಣಿಸಿಕೊಳ್ಳದಂತೆ ಎಚ್ಚರಿಸುತ್ತಾರೆ. ತನ್ನ ಬಾಸ್‌ಗೆ ರಕ್ತದಾನ ಮಾಡುವ ದಾರಿಯಲ್ಲಿ, ಕೂಚಿಪುಡಿ ನೃತ್ಯ ಶಿಕ್ಷಕಿ ನಂದನಾಳನ್ನು ನೋಡಿದ ಮತ್ತು ಪ್ರೀತಿಸಿದ. ಇದರ ನಂತರ ಲಕ್ಕಿ ದಾರಿತಪ್ಪುತ್ತಾನೆ ಮತ್ತು ಅವಳ ವಿದ್ಯಾರ್ಥಿಯೊಬ್ಬರಿಗೆ ಅರಿವಿಲ್ಲದೆ ರಕ್ತದಾನ ಮಾಡುವ ಮೂಲಕ ಸಕಾರಾತ್ಮಕ ಪ್ರಭಾವವನ್ನು ಸೃಷ್ಟಿಸುತ್ತಾನೆ.

ಅವರಿಬ್ಬರೂ ಆಗಾಗ್ಗೆ ಭೇಟಿಯಾದಾಗ, ಲಕ್ಕಿಯು ವಿಷಯಗಳನ್ನು ಮರೆಯುತ್ತಾನೆ, ಆದರೆ ತಾನು ಸಮಾಜ ಸೇವಕ ಎಂದು ಹೇಳಿಕೊಳ್ಳುವ ಮೂಲಕ ನಂದನಾಳಿಂದ ಈ ಕೊರತೆಯನ್ನು ಮರೆಮಾಡುತ್ತಾನೆ. ಆದರೆ, ತಾನು ಮೊದಲು ಮದುವೆಯಾಗಬೇಕಿದ್ದ ರಾವ್‌ನ ಮಗಳೇ ನಂದನಾ ಎಂಬ ಸತ್ಯ ಲಕ್ಕಿಗೆ ತಿಳಿದಿಲ್ಲ. ರಾವ್ ಅವರ ಸ್ನೇಹಿತ "ರಾಂಗ್ ಟಾಕ್" ರಾಮಾನುಜಂ ಅವರ ಮಗ ಅಜಯ್, ಪೊಲೀಸ್ ಇನ್ಸ್‌ಪೆಕ್ಟರ್ ಆಗಿದ್ದು, ಲಕ್ಕಿಯ ಭೇಟಿಗಾಗಿ ನಂದನಾ ಕಾಯುತ್ತಿರುವಾಗ ಅವಳನ್ನು ಪ್ರೀತಿಸುತ್ತಾನೆ. ತನ್ನ ಜನ್ಮದಿನದಂದು ಪ್ರಪೋಸ್ ಮಾಡಲು ಪ್ರಯತ್ನಿಸುತ್ತಿರುವಾಗ, ಹೆರಿಗೆ ನೋವನ್ನು ಅನುಭವಿಸುತ್ತಿರುವ ನಂದನಾಳ ಗರ್ಭಿಣಿ ಅತ್ತಿಗೆಯನ್ನು ಲಕ್ಕಿ ಹತ್ತಿರದ ಆಸ್ಪತ್ರೆಗೆ ಕರೆದೊಯ್ಯುತ್ತಾನೆ. ಹೆರಿಗೆಯ ನಂತರ, ನಂದನಾ ಲಕ್ಕಿಗೆ ಪ್ರಪೋಸ್ ಮಾಡುತ್ತಾಳೆ ಮತ್ತು ಅವರು ಮದುವೆಯಾಗಲು ನಿರ್ಧರಿಸುತ್ತಾರೆ. ತನ್ನ ತಂದೆ ತಮ್ಮ ಪ್ರಸ್ತಾಪವನ್ನು ಒಪ್ಪಿಕೊಂಡಿದ್ದಾರೆ ಮತ್ತು ಅವನನ್ನು ಭೇಟಿಯಾಗಲು ಬಯಸುತ್ತಾರೆ ಎಂದು ನಂದನಾ ಲಕ್ಕಿಗೆ ತಿಳಿಸುತ್ತಾಳೆ.

ಲಕ್ಕಿ ಮತ್ತು ರಾವ್ ಅಪರಿಚಿತರಂತೆ ಭೇಟಿಯಾಗುತ್ತಾರೆ. ರಾವ್ ಕೊಳಕ್ಕೆ ಬೀಳಲು ಹೊರಟಿದ್ದ ಚಿಕ್ಕ ಹುಡುಗಿಯೊಂದಿಗಿನ ಘಟನೆಯ ನಂತರ ಲಕ್ಕಿಯನ್ನು ಅವಮಾನಿಸುತ್ತಾರೆ. ನಂದನಾ ರಾವ್ ಅವರ ಮಗಳು ಎಂದು ಲಕ್ಕಿ ನಂತರ ಅರಿತು ಓಡಿಹೋಗುತ್ತಾನೆ. ಲಕ್ಕಿ ತನ್ನ ಸ್ನೇಹಿತ ಅಲಿಯನ್ನು ರಾವ್‌ಗೆ ನಂದನಾಳ ಪ್ರೇಮಿಯಾಗಿ ಪರಿಚಯಿಸುತ್ತಾನೆ. ಲಕ್ಕಿಯು ರಾವ್‌ಗೆ ಶಿಷ್ಯನಾಗಿ ಸೇರುತ್ತಾನೆ.

ಕೆಲವು ದಿನಗಳ ನಂತರ, ಶ್ರೀಶೈಲಕ್ಕೆ ನಂದನಾ ಮತ್ತು ಅವಳ ಸಂಬಂಧಿಕರನ್ನು ಲಕ್ಕಿ ಕರೆದೊಯ್ಯಬೇಕೆಂದು ರಾವ್ ಬಯಸುತ್ತಾರೆ. ಚಾಲನೆ ಮಾಡುವಾಗ, ಲಕ್ಕಿ ದಾರಿ ತಪ್ಪಿ ಬೆಂಗಳೂರಿನ ಹೊರವಲಯವನ್ನು ತಲುಪುತ್ತಾನೆ. ಆದರೆ ಅವರನ್ನು ಹತ್ತಿರದ ದೇವಸ್ಥಾನಕ್ಕೆ ಕರೆದೊಯ್ದು, ಅದು ಐತಿಹಾಸಿಕವಾಗಿ ಮಹತ್ವದ ದೇವಾಲಯ ಎಂದು ವಿವರಿಸುತ್ತಾನೆ. ನಂದನಾಳ ಪ್ರೇಮಿಯ ಗುರುತಿನ ಬಗ್ಗೆ ಗೊಂದಲಕ್ಕೊಳಗಾದ ಅಜಯ್ (ಲಕ್ಕಿ ಮತ್ತು ಅವನ ಸ್ನೇಹಿತ ಈ ಸಮಯದಲ್ಲಿ ಸ್ಥಳಗಳನ್ನು ಬದಲಾಯಿಸುತ್ತಲೇ ಇರುತ್ತಾರೆ), ಲಕ್ಕಿಯ ಬಗ್ಗೆ ಅರಿಯುತ್ತಾನೆ. ಅವರೆಲ್ಲರೂ ಬೆಳಿಗ್ಗೆ ಮನೆಗೆ ಹಿಂದಿರುಗಿದಾಗ, ಅಜಯ್ ಲಕ್ಕಿಯ ಮಾನಸಿಕ ಸ್ಥಿತಿಯನ್ನು ನಂದನಾಗೆ ಬಹಿರಂಗಪಡಿಸುತ್ತಾನೆ. ಅಜಯ್ ಜೊತೆ ನಂದನಾಳ ನಿಶ್ಚಿತಾರ್ಥದ ದಿನ, ಲಕ್ಕಿಯ ಪ್ರೀತಿಯ ಪ್ರಾಮಾಣಿಕತೆಯನ್ನು ಅರಿತ ರಾವ್. ಆಕೆಗೆ ಅಜಯ್ ಬದಲು ಲಕ್ಕಿಯನ್ನು ಆಯ್ಕೆ ಮಾಡುವಂತೆ ಸಲಹೆ ನೀಡುತ್ತಾರೆ.

ಅಜಯ್ ಇದನ್ನು ವಿರೋಧಿಸಿದಾಗ, ರಾಮಾನುಜಂ ನಂದನಾಳನ್ನು ಬಲವಂತವಾಗಿ ಮದುವೆಯಾಗಲು ಯಾವುದೇ ಮೂರ್ಖತನದ ಪ್ರಯತ್ನಗಳನ್ನು ಮಾಡದಿರಲು ಅಜಯ್‌ಗೆ ಹೇಳುತ್ತಾರೆ, ಮತ್ತು ಬೇರೆಯವರನ್ನು ಆಯ್ಕೆ ಮಾಡಲು ಹೇಳುತ್ತಾರೆ. ರಾವ್ ಲಕ್ಕಿಯ ಪೋಷಕರನ್ನು ಭೇಟಿಯಾಗುತ್ತಾರೆ ಮತ್ತು ನಂದನಾಳ ಮೇಲಿನ ಲಕ್ಕಿಯ ಪ್ರೀತಿಯ ಬಗ್ಗೆ ತನಗೆ ತಿಳಿದಿತ್ತು ಮತ್ತು ತಾನು ನಂದನಾ ಮತ್ತು ಲಕ್ಕಿಯನ್ನು ಪರಸ್ಪರ ಮದುವೆಯಾಗಲು ಸಿದ್ಧನಿದ್ದೇನೆ ಎಂದು ಹೇಳುತ್ತಾರೆ. ಲಕ್ಕಿ ಈಗ ಕೆನಡಾದಲ್ಲಿ ನೆಲೆಸಲು ನಿರ್ಧರಿಸಿದ್ದಾರೆ. ರಾವ್ ಮತ್ತು ಲಕ್ಕಿಯ ಪೋಷಕರು ವಿಮಾನ ನಿಲ್ದಾಣಕ್ಕೆ ಹೋಗುತ್ತಾರೆ. ಆದರೆ ಕೆನಡಾ ವಿಮಾನವು ಹೊರಡುತ್ತದೆ. ಅವರು ನಿರಾಶೆಗೊಂಡಾಗ, ರಾವ್ ಮತ್ತು ಲಕ್ಕಿಯ ಪೋಷಕರು ಲಕ್ಕಿ ಇನ್ನೂ ಪ್ರಯಾಣಿಕರ ಲಾಂಜ್‌ನಲ್ಲಿ ಕುಳಿತಿರುವುದನ್ನು ಗಮನಿಸುತ್ತಾರೆ. ಅವರು ವಿಚಾರಿಸಿದಾಗ, ಲಕ್ಕಿ ತನ್ನ ಮರೆವು ಪಾಸ್‌ಪೋರ್ಟ್ ಬದಲಿಗೆ ಪಾಸ್ ಬುಕ್ ತೆಗೆದುಕೊಳ್ಳುವಂತೆ ಮಾಡಿದೆ ಎಂದು ಹೇಳುತ್ತಾನೆ. ನಂದನಾ ವಿಮಾನ ನಿಲ್ದಾಣಕ್ಕೆ ಬಂದು ಲಕ್ಕಿಯನ್ನು ಭೇಟಿಯಾಗುತ್ತಾಳೆ. ಲಕ್ಕಿ ಮತ್ತು ನಂದನಾ ಮದುವೆಯಾಗುತ್ತಾರೆ ಮತ್ತು ಅವರು ತಮ್ಮ ಫ್ಯಾಂಟಸಿ ಜಗತ್ತಿನಲ್ಲಿ ಸಂತೋಷದಿಂದ ಬದುಕುತ್ತಾರೆ.

## ತಾರಾಗಣ 
* ಲಕ್ಕಿ ಅಲಿಯಾಸ್ ಲಕ್ಷ್ಮಣ್ ಪ್ರಸಾದ್ ಪಾತ್ರದಲ್ಲಿ ಗಣೇಶ್.
* ನಂದನಾ ಅಲಿಯಾಸ್ ನಂದು, ಪಾಂಡುರಂಗ ರಾವ್ ಅವರ ಮಗಳಾಗಿ ಶಾನ್ವಿ ಶ್ರೀವಾಸ್ತವ್
* ನಂದನಾಳ ತಂದೆ ಪಾಂಡುರಂಗ ರಾವ್ ಪಾತ್ರದಲ್ಲಿ ದೇವರಾಜ್
* ಅಲಿ, ಲಕ್ಕಿ ಗೆಳೆಯನಾಗಿ ರವಿಶಂಕರ್ ಗೌಡ
* ಲಕ್ಕಿಯ ತಂದೆ ಆಂಜನೇಯ ಪ್ರಸಾದ್ ಪಾತ್ರದಲ್ಲಿ ರಂಗಾಯಣ ರಘು
* ಹನುಮಂತ ರಾವ್ ಆಗಿ ಸಾಧು ಕೋಕಿಲ, ನಂದನಾಳ ಚಿಕ್ಕಪ್ಪ
* "ರಾಂಗ್ ಟಾಕ್" ರಾಮಾನುಜಂ ಆಗಿ ಸಿಹಿ ಕಹಿ ಚಂದ್ರು, ಪಾಂಡುರಂಗ ರಾವ್ ಸ್ನೇಹಿತ ಮತ್ತು ಅಜಯ್ ತಂದೆ
* ಇನ್ಸ್ ಪೆಕ್ಟರ್ ಅಜಯ್ ಪಾತ್ರದಲ್ಲಿ ವಸಿಷ್ಠ ಎನ್.ಸಿಂಹ
* ಗುಂಗ್ರು, ಲಕ್ಕಿಯ ಗೆಳೆಯನಾಗಿ ಪ್ರದ್ಯುಮ್ನ ನರಹಳ್ಳಿ
* ಲಕ್ಕಿಯ ತಾಯಿಯಾಗಿ ವೀಣಾ ಸುಂದರ್
* ನಂದನಾಳ ಅತ್ತಿಗೆಯಾಗಿ ಜ್ಯೋತಿ ರೈ
* ರಮೇಶ್ ಅರವಿಂದ್ ಅವರು ಅತಿಥಿ ಪಾತ್ರದಲ್ಲಿ ಕಾಣಿಸಿಕೊಂಡಿದ್ದಾರೆ

## ಧ್ವನಿಮುದ್ರಿಕೆ 
ಬಿ.ಅಜನೀಶ್ ಲೋಕನಾಥ್ ಚಿತ್ರದ ಹಾಡುಗಳನ್ನು ಸಂಯೋಜಿಸಿದ್ದಾರೆ. ಸಾಹಿತ್ಯವನ್ನು ಜಯಂತ್ ಕಾಯ್ಕಿಣಿ ಮತ್ತು ಇಬ್ಬರು ಚೊಚ್ಚಲ ಸಾಹಿತಿಗಳಾದ ಪ್ರದ್ಯುಮ್ನ ನರಹಳ್ಳಿ ಮತ್ತು ಬಾಲು ಬರೆದಿದ್ದಾರೆ. ಚಿತ್ರವು ನಾಲ್ಕು ಹಾಡುಗಳನ್ನು ಒಳಗೊಂಡಿದೆ.

## ವಿಮರ್ಶೆಗಳು 
*ಬೆಂಗಳೂರು ಮಿರರ್‌ನ* ಎಸ್. ಶ್ಯಾಮ್ ಪ್ರಸಾದ್ ಅವರು ೫ ರಲ್ಲಿ ೩ ನಕ್ಷತ್ರಗಳನ್ನು ನೀಡಿದರು ಮತ್ತು "ಒಟ್ಟಾರೆಯಾಗಿ, ರಮೇಶ್ ಅರವಿಂದ್ ಅವರು ಕುಟುಂಬಕ್ಕೆ ಪರಿಪೂರ್ಣ ರಜಾದಿನದ ಚಿತ್ರವನ್ನು ರಚಿಸಿದ್ದಾರೆ" ಎಂದರು. *ಟೈಮ್ಸ್ ಆಫ್ ಇಂಡಿಯಾದಿಂದ* ಸುನಯನಾ ಸುರೇಶ್ ಅವರು ೫ ರಲ್ಲಿ ೩.೫ ನಕ್ಷತ್ರಗಳನ್ನು ನೀಡಿದರು ಮತ್ತು "ಈ ಚಲನಚಿತ್ರವು ವಿಶೇಷವಾಗಿ ತಮ್ಮ ಅತ್ಯುನ್ನತ ಚಲನಚಿತ್ರ ಕಥೆಗಳನ್ನು ಪ್ರೀತಿಸುವ ಜನರು, ಉತ್ತಮವಾದ ಪ್ರಣಯ, ಹಾಸ್ಯ ಮತ್ತು ಮಸಾಲಾದಿಂದ ಚಿತ್ರವನ್ನು ಇಷ್ಟ ಪಡುತ್ತಾರೆ" ಎಂದು ಬರೆದಿದ್ದಾರೆ. *ಡೆಕ್ಕನ್ ಕ್ರಾನಿಕಲ್‌ನಿಂದ* ಎಸ್‌ಎಂ ಶಶಿಪ್ರಸಾದ್ ಹೀಗೆ ಬರೆದಿದ್ದಾರೆ: "ಸರಿಯಾದ ಪ್ರಮಾಣದಲ್ಲಿ ಹಾಸ್ಯ, ಪ್ರಣಯ ಮತ್ತು ಭಾವನೆಗಳ ಪರಿಪೂರ್ಣ ಮಿಶ್ರಣವಾಗಿದೆ."  *ದಿ ನ್ಯೂ ಇಂಡಿಯನ್ ಎಕ್ಸ್‌ಪ್ರೆಸ್‌ನ* ಎ. ಶಾರದಾ ಅವರು ಹೀಗೆ ಬರೆದಿದ್ದಾರೆ: "ಉತ್ತಮ ನಿರ್ಮಾಣ ಗುಣಗಳು ಮೊದಲಿನಿಂದಲೂ ಸ್ಪಷ್ಟವಾಗಿವೆ. ಗಣೇಶ್ ಮತ್ತು ಶಾನ್ವಿಯವರ ಶ್ಲಾಘನೀಯ ಅಭಿನಯವು ಚಲನಚಿತ್ರವನ್ನು ನೋಡುವ ಸಂತೋಷವನ್ನು ಹೆಚ್ಚಿಸಿದೆ." 

## ಉಲ್ಲೇಖಗಳು 
## ಬಾಹ್ಯ ಕೊಂಡಿಗಳು 
* 

ವರ್ಗ:ವರ್ಷ-೨೦೧೬ ಕನ್ನಡಚಿತ್ರಗಳು
ವರ್ಗ:ಹಾಸ್ಯ
ವರ್ಗ:ಪುನಃ ನಿರ್ಮಾಣಗೊಂಡ ಚಲನಚಿತ್ರಗಳು
ವರ್ಗ:ತೆಲುಗು
ವರ್ಗ:ಮರೆವು